Uit die herder se hart: Staan ons nader of onttrek ons?
Staan ons nader of onttrek ons?
In sy boek, "Say it with love", vertel Dr. Howard Hendricks van 'n antwoord wat 'n bekende skrywer aan 'n verslaggewer van die New York Times gegee het op sy vraag: "Wat is fout met ons wêreld?" Haar antwoord was soos volg: "Never before has the world been so desperately asking for answers to crucial questions, and never before has the world been so frantically committed to the idea that no answers are possible." Daarbenewens het sy ook gesê: "To paraphrase the Bible, the modern attitude is, 'Father, forgive us, for we know not what we are doing–and please don't tell us!" Dit is, volgens dr. Hendricks, die tipe gesindheid van die mens en samelewing waarin ons leef en met wie ons die goeie nuus van Jesus Christus se reddingswerk moet deel. Ons lees en hoor van dinge wat ongehoord was 'n generasie of twee terug, dinge wat mense eens op 'n tyd nie gedink het moontlik is nie. Dit is ook volgens dr. Hendriks die tipe wêreld waarin die Here ons geplaas het om Sy persoonlike ambassadeurs en verteenwoordigers te wees. En ambassadeurs moet deur middel van kommunikasie kontak maak met hierdie wêreldlinge wat elke dag tussen ons woon en werk.
Dit is egter hartseer dat Christene, as gevolg van verskeie redes, hulleself al hoe meer en op verskillende maniere onttrek (nie wil kommunikeer nie) van hierdie samelewing en in 'n privaat tipe wêreld kongrueer waar hulle min of geen kontak het met die mense van hierdie generasie nie. Christene is nie gretig of weet nie hoe om die krisisvrae van die wêreld te beantwoord deur kommunikasie nie, maar wil hulleself eerder beskerm van die invloede. Een manier waarop mense onttrek is deur intellektualiteit en 'n oorbeklemtoning van dogma. Dr. Hendricks sê: "Unfortunately, our greatest asset, the Christian message, sometimes becomes a great liability. In some churches, the Christian message is little more than intellectual. The correct information is thought to automatically make genuine Christians, but Jesus warned: 'Not every one that saith unto me, Lord, Lord, shall enter into the kingdom of heaven… (Matt. 7:21-23)".
Nog 'n manier hoe Christene onttrek van die wêreld is deur die kerk en hulle lewens 'n beeld te gee van onaantasbaarheid. Dr. Hendricks lewer soos volg kommentaar hieroor: "Another distortion of the message is its enshrinement in a church building. Many churches across the country are repositories of the truth, and it's as if they had a sign in front which says, 'HERE WE ARE, YOU LUCKY SINNERS! WELCOME." M.a.w. kom kry jou weeklikse dosis waarheid eksklusief net by ons.
Dit is die beeld wat Christene baie keer van hulleself na mense om hulle uitstraal, want as jy met hulle praat oor hulle lewens, dan kry jy die gevoel dit is soos 'n heiligdom met geen ding uit plek uit nie en jy is maar te gelukkig om met hulle hoogwaardigheid te doen te kry. Maar die evangelie behoort aan alle mense, nie net aan 'n paar in die kerk nie. Nog 'n manier waarop die Christen wil onttrek is deur 'n eiesoortige en private aanbiddingstyl, wat as verdedigingsmeganisme gebruik word teen die invloed van die wêreld. As jy met sommige Christene praat, dan kan jy skaars verstaan wat hulle sê soos wat hulle 'n aangeleerde Christelike "lingo" gebruik. Paulus het vir die onkundige kerk in Korinte gesê: "Maar in die byeenkoms van die gemeente sal ek liewer vyf verstaanbare woorde praat waaruit ander iets kan leer as tienduisend in 'n onbekende taal." As die verhouding van verstaanbare woorde 5 teen 10,000 in die kerk is, wat behoort dit nie teenoor soekende, ongelowige mense te wees nie. Dr. Hendricks som dit alles op deur te sê dat kommunikasie van die boodskap met jou lewe belangrik is. As ons die Goeie Nuus van Jesus wil kommunikeer, dan moet ons buite die intellektuele sone beweeg, buite die hoogwaardige, ek-is-beter-as-die-res gesindheid en buite die gebruik van eksklusiewe Christen "lingo" beweeg. Ons moet daagliks uitgaan in die wêreld na al die nasies toe, en ons moet die boodskap wat ons so goed ken kommunikeer met liefde, met gevoel en met openhartigheid, terwyl ons vir die toehoorder wys dat Jesus ook my sonde vergewe, ook my gebreke aanvul met Sy genade en my swakheid sterk maak met Sy krag. Onttrek jy of gaan jy nader?
(Vertaal en verwerk uit Howard Hendricks se boek: Say it with love, Victor Books, Wheaton Illinois. 1976)